is is is sv is is sk is is sk is is is is is is is is is en is is is is is is is is is is is is is is is is is is is is is is is is is is is is et is is is is is is is is is is is is is is is is is is is is et is is is is is is is is is is is is is is is is is is is is is is is is is en is en sv is is is is is is cs is is is en is is is is is lt is is is is is is is is is da is is is lt is is is is sk is is ceb is is is id is is is is de de is en is pt is is is cs nl sk pl is is is is is is ceb is is is hu is is hu cs is is is is is sq is pl is is is is is cs is de is de es hbs_lat is is cs is is ca is is lt is is ur hu hu is sk cs pl is is is is is is is pl is is is is is is is is ceb is hu en hbs_lat en is is is is cs is is da is sv sq is is is is sk is is is is sv is is is is is is is is ceb is is is en is da is pt de is is id is is is id is is is is is is cs is is is is is is is is pt is ca is is fi es is is is is is is da is is is lt is is is is sk da is is sq sv is is is is is is is is is en is da is es
Spurt og svarað - Landsbankinn
Eru snertilausar færslur dýrari heldur en þær færslur þegar kortinu er stungið í posann og slegið inn PIN-númerið?
Svar: Nei, það er sama færslugjald alveg sama hvort um er að ræða snertilausa greiðslu eða með því að nota PIN-númerið. Eins er sama færslugjald á snertilausum kortum og á gömlu Visa Electron og Maestro kortunum. Klassa- og Námufélagar undir 18 ára aldri greiða ekki færslugjald. Námufélagar 18-24 ára fá 150 fríar debetkortafærslur á ári.
Hvernig fæ ég snertilaust debetkortkort?
Svar: Landsbankinn mun á næstunni senda nýtt snertilaust debetkort heim til þeirra korthafa sem hafa Visa Electron eða Maestro kort hjá bankanum. Þú getur pantað nýtt kort á landsbankinn.is, í næsta útibú Landsbankans eða með því að hafa samband við þjónustuver Landsbankans í síma 410 4000.
Hvernig virkja ég nýja debetkortið mitt?
Svar: Til að virkja nýja debetkortið þarftu að greiða fyrstu greiðsluna með því að stinga debetkortinu í kortaraufina á posanum og slá inn nýja PIN-númerið. Um leið samþykkir þú skilmála kortsins. Þú getur fundið nýja PIN-númerið þitt í netbanka Landsbankans á aðgerðahnappi fyrir aftan viðeigandi bankareikning á "Síðan mín", í farsímabanka Landsbankans, L.is en einnig getur þú óskað eftir útprentuðu PIN-númeri í síma 410 4000 eða í næsta útibúi Landsbankans.
Það er auðvelt að finna PIN-númerið þitt. Kynntu þér allar leiðirnar.
Að lokum þarftu að skrifa nafn þitt á undirskriftarsvæðið á bakhlið kortsins, klippa gamla kortið og eftir það getur þú notað nýja kortið hvar sem er, m.a. snertilaust og á netinu.
Hvernig finn ég PIN-númerið mitt?
Svar: PIN-númer eru aðgengileg í netbanka Landsbankans á "Síðan mín". Þar er hægt að nálgast númerið með því að smella á aðgerðahnapp fyrir aftan þann bankareikning sem tengist debetkortinu og velja "Sækja PIN".
Í farsímabankanum L.is er hægt að nálgast PIN-númer með því að smella á "Bankareikningar", velja viðeigandi reikning og smella á hnappinn "Sækja PIN".
Nánari upplýsingar um hvernig finna má PIN-númer
Þá er hægt að panta nýtt PIN-númer hjá þjónustuveri okkar í síma 410 4000 eða með því að senda tölvupóst á info@landsbankinn.is
Hvernig veit ég hvort að hægt sé að greiða snertilaust með kortinu mínu?
Svar: Sé kortið þitt merkt með snertilausa merkinu þá er hægt að greiða með snertilausum greiðslum í þeim posum sem taka á móti slíkum kortum. Posar sem taka á móti slíkum greiðslum eru einnig merktir með snertilausa merkinu.
Hvað breytist með nýju snertilausa debetkorti Landsbankans?
Öll virkni sem er á Visa Electron og Maestro kortunum helst áfram:
Þau kort sem voru síhringikort verða það áfram.
Árgjöld og færslugjöld breytast ekki.
PIN-númer er að finna í netbankanum.
Það sem breytist er að:
Öll kort verða snertilaus
Hægt verður að nota kortið á netinu þar sem að:
- Allt kortanúmerið (16 stafir) er prentað framan á kortið
- Þriggja stafa öryggisnúmer er prentað aftan á kortið.
- Gildistími kortsins er prentaður á kortið.
Undirskrift er ekki forprentuð á kortið, viðskiptavinur skrifar sjálfur á kortið.
Af hverju er Landsbankinn að koma með nýtt Visa debetkort?
Svar: Nýja debetkortið hefur alla sömu virkni og Visa Electron og Maestro, auk þess sem það er með snertilausa virkni og eins er hægt er að nota það á netinu. Einnig eru mun fleiri söluaðilar erlendis sem taka á móti nýja Visa debetkortinu en Electron og Maestro og er því bankinn að bjóða upp á mun betri vöru en áður. Visa debetkortið er með sömu móttöku og Visa og MasterCard kreditkort.
Get ég notað kortið í posum sem taka ekki á móti snertilausum kortum?
Svar: Snertilausar greiðslur eru viðbót við þá hefðbundnu virkni sem þegar er til staðar á kortinu þannig að áfram er hægt að greiða með því að stinga kortinu í alla posa og nota þannig örgjörvann og staðfesta viðskiptin með PIN-númeri. Það er því hægt að nota kortið á hefðbundinn hátt hjá þeim söluaðilum sem ekki bjóða upp á snertilausar greiðslur. Einnig er hægt að nota kortið alltaf á hefðbundinn hátt ef korthafi kýs það, þótt posinn bjóði upp á snertilausar greiðslur.
Hvernig virka snertilausar greiðslur?
Svar: Þú getur greitt allt að 5.000 kr. hver færsla snertilaust í öllum posum sem eru merktir snertilausa merkinu. Þú leggur kortið einfaldlega að posanum án þess að slá inn PIN-númer til að virkja snertilausa greiðslu og bíður þar til færslan er samþykkt.
Athugið fyrst hvort að posinn hafi snertilausa merkið á skjánum og taki þar með á móti snertilausum kortum.
Athugið hvort að fjárhæðin sem á að greiða sé rétt. Sé hún lægri en 5.000 kr. er hægt að greiða með því að bera kortið upp að posanum og án þess að slá inn PIN-númer kortsins.
Ef að greiðslan hefur gengið í gegn, heyrist lítið píp-hljóð og eins birtist það á skjá posans að hún hafi verið heimiluð.
Hvar get ég notað snertilausu kortin?
Svar: Snertilausar greiðslur eru mjög algengar erlendis. Á Íslandi er yfir helmingur allra posa að bjóða upp á snertilausar greiðslur og fer þessum posum fjölgandi. Ef posinn er með snertilausa merkinu á skjánum er hægt að nota snertilausa kortið þar.
Get ég notað gamla Visa Electron eða Maestro kortið mitt til að greiða snertilaust í snertilausum posum?
Svar: Nei. Þau kort er eingöngu hægt að nota með því að stinga kortinu í posann og staðfesta viðskiptin með því að slá inn PIN-númerið. Öll kort sem hægt er að nota snertilaust eru með snertilausa merkið.
Eru kreditkort Landsbankans snertilaus?
Svar: Landsbankinn býður ekki enn upp á snertilaus kreditkort eins og staðan er núna.
Hver ákveður hámarksupphæðina fyrir snertilausar greiðslur?
Svar: Visa EU ákveðu hver upphæðin er í hverju landi fyrir sig.
Er hægt að greiða allar upphæðir undir 5.000 án þess að stinga kortinu í posann og staðfesta með PIN-númeri?
Svar: Nei. Til að auka öryggi og til að sannreyna að korthafi eigi kortið, þarf af og til að setja kortið í posann og slá inn PIN-númer kortsins til að staðfesta úttektir, þótt verið sé að kaupa fyrir lægri fjárhæð en 5.000 kr. Eins getur uppsöfnuð fjárhæð án PIN-númers aldrei verið hærri en 10.500 kr. óháð tímamörkum.
Ef ég geng framhjá snertilausum posa, gæti ég borgað það sem einhver annar er að kaupa?
Svar: Nei. Snertilausa kortið þarf að vera mjög nálægt snertilausa posanum til að greiðslufærsla myndist eða minna en 1-2 cm. Og því þarf korthafi að bera kortið að posanum. Þetta er gert til að auka öryggi kortsins.
Nota ég PIN-númer þegar ég versla á netinu?
Svar: PIN-númers er aldrei krafist í lögmætum netviðskiptum eða símgreiðslum. Því skaltu aldrei gefa upp eða slá inn PIN-númerið þitt á vefsíðum, í tölvupósti eða í síma. Við bendum þér á að varðveita PIN-númerið tryggilega. Geymdu það ekki með kortinu og gefðu öðrum það aldrei upp. Gott er að skýla lyklaborðinu á meðan númerið er slegið inn.
Við bendum þér á að varðveita PIN-númerið tryggilega. Geymdu það ekki með kortinu og gefðu öðrum það aldrei upp. Gott er að skýla lyklaborðinu á meðan númerið er slegið inn.
Breytist árgjald nýju debetkortanna?
Svar: Nei, það breytist ekki.
Er eingöngu hægt að nota nýja Klassa debetkortið í hraðbanka?
Svar: Nei, það er hægt að nota það alls staðar.
Fyrir hvaða aldur eru Klassakortin?
Svar: Þau eru fyrir 9-15 ára, þeir sem eru á níunda aldursári geta nú fengið kort.
Ef ég kannast ekki við færslur á kortinu hvað geri ég?
Svar:Þú hefur samband við þjónustuver okkar í síma 410-4000.
Eru ferðatryggingar virkar þó ég borgi flugferðina mína með debetkorti?
Svar: Til að ferðatryggingar séu virkar þarf korthafi að eiga kreditkort með ferðatryggingu. Ekki þarf að að greiða ferðina með kreditkortinu til að tryggingin sé virk, þannig að þeir viðskiptavinir sem eiga kreditkort með ferðatryggingu geta greitt ferðina bæði með Visa debetkortinu til að vera tryggðir.
Safna nýju snertilausu debetkortin Aukakrónum?
Svar: Nei, ekkert frekar en gömlu debetkortin.
Eru snertilausu kortin örugg?
Svar: Já, snertilaus kort eru þekkt mjög víða erlendis og hefur öryggi þeirra verið verið margprófað af Visa. Tekið er við nýja debetkortinu á mun fleiri sölustöðum en eldri debetkortunum. Snertilausar greiðslur eru í notkun víða í heiminum og hafa gefið góða raun. Það er auðvelt að greiða snertilaust en öryggisráðstafanir lágmarka möguleika á misnotkun svo kortið þitt er jafn öruggt og það gamla.
Hægt er að greiða upphæðir undir 5.000 án þess að stinga kortinu í posann og slá inn PIN-númer sé posinn merktur með snertilausa merkinu. En til að auka öryggi og til að sannreyna að korthafi eigi kortið, þarf af og til að að setja kortið í posann og slá inn PIN-númer kortsins til að staðfesta úttektir, þótt verið sé að kaupa fyrir lægri fjárhæð en 5.000 kr. Uppsöfnuð fjárhæð án PIN-númers getur aldrei verið hærri en 10.500 kr. óháð tímamörkum.
Aðeins er hægt að greiða hverja færslu sem myndast í posanum einu sinni. Posinn samþykkir ekki tvær greiðslufærslur fyrir ein kaup, alveg það sama á við þegar örgjörvinn er notaður og greiðslan staðfest með PIN-númeri.
Er hægt að breyta upplýsingum sem eru á örgjörva kortsins án þess að korthafi viti?
Svar: Nei. Ekki er hægt að breyta örgjörva kortanna. Aðeins Reiknistofa bankanna getur sett upplýsingar inn á örgjörva kortsins þegar kortið er framleitt.
Ef ég geng framhjá snertilausum posa getur þá greiðsla myndast á kortið mitt?
Svar: Nei. Snertilausa kortið þarf að vera mjög nálægt snertilausa posanum til að greiðslufærsla myndist eða minna en 1-2 cm og því þarf korthafi að bera kortið að posanum og bíða þar til posinn gefur til kynna að greiðslan hefur verið samþykkt. Þetta er gert til að auka öryggi kortsins.
Hver ber ábyrgð ef kortinu er stolið og það misnotað?
Svar: Ef kortinu er stolið og misnotað án þess að staðfesta viðskiptin með PIN-númeri kortsins, gilda sömu reglur um snertilausa kortið og önnur kort og því þarf korthafi ekki að hafa áhyggjur af því að aukin ábyrgð færist yfir á hann við að nota snertilaus kort. Ef kortinu er stolið er eftir sem áður mjög mikilvægt að korthafi láti loka kortinu strax.
Er hægt að lesa upplýsingar af kortinu og stela þannig peningum af því?
Svar: Það er hægt að lesa eitthvað af upplýsingum af örgjörva kortsins með snertilausum lesurum en engar af þeim upplýsingum eru persónutengdar né hægt að nýta sér þær til að afrita kortið eða svíkja út fé.
Ef ég er með tvö kort í veskinu hlið við hlið og bæði eru lesin af posanum, myndast þá greiðsla á bæði kortin?
Svar: Nei, Ef tvö kort tengjast posanum samtímis myndast engin greiðslufærsla og því þarf að bera það kort sem á að nota eitt og sér að posanum.
Nánari upplýsingar um PIN-númer.
Ef ég set kortið tvisvar sinnum að posanum fyrir mistök, myndast tvær greiðslufærslur?
Svar: Nei. Aðeins er hægt að greiða eina færslu sem myndast í posanum einu sinni. Posinn samþykkir ekki tvær greiðslufærslur fyrir ein kaup, alveg það sama á við þegar örgjörvinn er notaður og greiðslan staðfest með PIN-númeri.
Er hægt að taka snertilausu virknina af debetkortunum?
Svar: Nei, því miður er það ekki hægt. Snertilausar greiðslur eru í notkun víða í heiminum og hafa gefið góða raun. Það er auðvelt og þægilegt að greiða snertilaust og öryggi kortanna hefur verið margprófað af Visa.
Leiðin að eigin húsnæði
Ábyrgðir og erlend innheimta
Leiðin að eigin húsnæði
Fjármögnun bíla og tækja
Ábyrgðir og erlend innheimta
Ábyrgðir og erlend innheimta
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE